Viborger Samler, 1829-11-14
De sidste Efterretninger fra den active russiske Armee, af 6te Octbr. ere af følgende Jndhold: "Vore Tropper i Rumelsen nyde vedvarende den fuldkomneste Rolighed. Deres Stillinger ere de samme, nogle faa Forandringer fraregnede, der ansaaes for nødvendige for bedre at kunne iagttage de aldanesiske Tropper, som endnu før Fredens Afslutning fra Widdin vare marscherede til Sophia. Anføreren for disse Tropper, Mustapha Pascha af Scutari, som under hele Krigen slet Jntet havde foretaget sig imod os, og endog efter sin Ankomst til Sophia i August Maaned havde forholdt sig ganske rolig, fik pludseligen i Midten af September det Jndfald, formedelst den beqvemmere Proviantering, at forlægge sine Tropper i Nærheden af de af Vore besatte Stæder; altsaa pausserede han sin Avantgarde under Emin-Pascha indtil Philippopel, medens Mehemed=Keysse-Pascha, der stod i Haskiøi, mellem Philippopel og Adrianopel, syntes at faae Lyst til, gjennem den af vore Tropper besatte Stad Demotiko at begive sig til Flækken Usjun=Kiupri, der var bestemt til Vinterqvarteer for ham, men laae i vor Rayon. Overgeneralen, der af disse Bevægelser saae, hvor lidt de tyrkiske Hærforere kjendte de Pligter, som Fredslutningen paalagde dem imod vore Tropper erklærede strax, for at forebygge enhver Misforstaaelse, som havde kunnet forstyrre de gjenoprettede venskabelige Forhold, Paschaen af Scutari og de øvrige Paschaer, at deres Tropper ikke alene ikke maatte betræde det af os besatte Gebeet, men at de ogsaa, overeensstemmende med Fredstractatens Artikler, skulde forblive paa de Steder, hvor Efterretningen og Fredens Afslutning havde truffet dem, og at altsaa enhver Bevægelse af de tyrkiske Tropper maatte standses, da han, Overgeneralen, i modsat Tilfælde, saae sig nødsaget til at gribe Forholdsregler for at forekomme enhver videre Operation fra deres Side. Paa samme Tid begav Generallieutenant Rüdiger sig, for Forsigtigheds Skyld, med sit Corps fra Adrianopel til Flækken Mustapha=Pascha (Dehesair) og besatte den høire Bred af Moritza, medens Generalmajor Scheremetiew med Uhlanbrigaden gik fra Jrepolis til Demotiko. Overgeneralens Erklæring blev den 26de Septbr. tilsendt de tyrkiske Generaler, og allerede den 28de kom det Svar, at Paschaen af Scutari, i Overeensstemmelse med det gjorte Forlangende, havde standset med Dislocationen af sine Tropper. Han undskyldte sig med, at disses Proviantering var forbunden med store Vanskeligheder, naar de længe skulde forblive paa eet Sted. Den følgende Dag, den 29de meldte de tyrkiske Befuldmægtigede, at de fra Constantinopel havde erholdt Ratificationen af Fredstractaten. Den 1ste Octbr. vendte Generallieutenant Rüdiger igjen tilbage til Adrianopel med sit Corps; den 2den indtraf ogsaa sammesteds den største Deel af Tropperne fra Demotiko, hvor der kun blev efterladt et lidet Detaschement. Allerede i Begyndelsen af Aug Maaned, da man fik den første Efterretning om de Tropper, som Paschaen af Scutari trak sammen, havde Generaladjutant Kisselew faaet befaling til, af de ham anbetroede Tropper at efterlade det nødvendige Antal til at dække Vallachiet og Silistria og med Resten at begive sig til den høire Danaubred, at rykke imod Mustapha-Pascha for at adsplitte hans Magt og tilintetgjøre ethvert Forsøg fra hans Side. Jfølge denne befaling lod Generaladjutant Kisselew, da han fik Efterretning om Albanesernes Marsch fra Widdin til Sophia, den 12te Septbr. sin af 4 Batailloner Jnfanterie, 8 Escadroner Cavallerie, 5000 Kosakker og 30 Kanoner bestaaende Avantgarde under Generaladjutant Geismars befaling rykke frem fra Rachova til Wratza; den 14de Septbr. blev denne Stad besat. De øvrige Tropper, som Generaladjutant Kisselem havde bestemt til sine Operationer paa den høire Danaubred gik den 16de Septbr. over denne Flod; den 19de forlade de Rachova og marscherede til Wratza. Allerede havde Tropperne denne Stad i Ryggen, allerede stode de ved Foden af Balkan og havde besat Defileerne ved Landsbyen Novotzeli, da de erholdt Efterretning om Fredsslutningen. Herpaa vendte Hovedcorplet af disse Tropper tilbage til Wratza, medens Avantgarden leirede sig ved Landsbyen Reberlova og Forposterne bleve staaende ved Landsbyen, Novotzeli.